Turun Aikuiskoulutuskeskus

Turun Aikuiskoulutuskeskus (Turun AKK) on varsinaissuomalainen aikuiskoulutuskeskus, joka tarjoaa ammatillista perus-, jatko- ja täydennyskoulutusta työelämän tarpeisiin. Päätoimisilla opiskelijoilla on mahdollisuus anoa Kelan opintotukea. Tietyin ehdoin tukea voi anoa myös Työllisyysrahastosta (ent. Koulutusrahasto).

Vuosittain oppilaitoksessa suoritetaan noin 800 koko tutkintoa, tuhansia tutkinnon osia sekä erilaisia kortteja, pätevyyksiä ja sertifikaatteja. Koulutusta järjestetään Artukaisissa Turussa kahdessa rinnakkaisessa kiinteistössä. Yritysasiakkaiden on mahdollista ostaa myös räätälöityjä koulutuksia. Tarpeen tullen koulutuksia voidaan järjestää myös yritysten omissa tiloissa.   

Turun AKK:lla on oma oppisopimustoimisto.

Koulutusalat 
 Autoala
 Hyvinvointiala
 Kauppa ja hallinto
 Kone- ja tuotantotekniikka
 Kuljettajan direktiivi- ja pätevyyskoulutukset
 Lupa- ja korttikoulutukset
 Matkailu-, puhdistuspalvelu- ja ravitsemisalat
 Nosturikoulutus
 Ohjaava koulutus ja maahanmuuttajakoulutus
 Rakentaminen sekä LVI- ja kiinteistötekniikka
 Sähkötekniikka
 Turvallisuusala

Aiheesta muualla 
Turun Aikuiskoulutuskeskuksen verkkosivut

Aikuiskoulutus
Artukainen
Suomen ammattioppilaitokset
Turun oppilaitokset